शाहरुख खान की फिल्म ‘जीरो’ का ट्रेलर और पोस्टर अभी रिलीज हुआ ही था कि ये विवादों में घिर गई है। ‘जीरो’ के पोस्टर में शाहरुख ने कृपाण धारण की हुई है। जिसे लेकर दिल्ली सिख गुरुद्वारा प्रबंधक कमेटी और अन्य सिखों ने विरोध जताया है। सिख समुदाय के मुताबिक फिल्म के पोस्टर में शाहरुख नंगे बदन पर नोटों का हार पहने और गले में गातरा (कृपाण) पहने दिख रहे हैं, जो सिखों के पवित्र 5 ककारों में से एक है। जिसे बर्दाश्त नहीं किया जा सकता।